《中秋望月呈诸友》
宋代·胡仲弓

长空万里琉璃滑，冰轮碾上黄金阙。清光烁尽满天星，桂枝摇落蟾蜍活。

故园此夕尽翘首，望杀阴精眼沥血。乌鹊绕树飞且鸣，世间昼夜无分别。

诗人兀坐冰壶中，清气萧萧透毛骨。玉箫何处招凤凰，更抱琵琶对风拨。

可人来赴今秋期，共举霞觞酌明月。醉边且尽今宵欢，后会相望隔闽越。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。